als_Latn dik_Latn sag_Latn
Kohet e fundit Italia është ne gjendje alarmi për shkak te kërcënimeve qe ka marre se fundmi prej përfaqësuesve te ndryshëm te organizatës terroriste ISIS, për mundësinë a kryerjes se akteve te terrorit ne këtë vend si dhe për atë qe lidhet me emigracioni e paligjshëm, duke përfituar edhe nga situata e kaosit dhe anarkisë qe ka pushtuar vendin fqinj me te, Libinë, ne cthurje totale pas vrasjes se diktatorit te saj Gadafi.
Qindra dhe mijëra emigrantë kanë mbërritur në jug të Italisë përmes varkave të pasigurta, ndërkohë që kalimi i tyre nga Libia është ndihmuar nga trafikantë që operojnë lirshëm në këto kushte kaosi, apo anarkie. Kriza e shkaktuar nga ISIS ka ngritur edhe dyshime mbi sigurinë, veçanërisht pas ekzekutimeve ndaj të krishterëve egjiptianë, dhe mesazhit kërcënues të ISIS kundrejt Romës, strehë edhe e Papa Françeskut.
Ne këtë pike ishte orientuar edhe takimi i kryeministrit italian Renzi me presidentin egjiptian Sisi. Mes te tjerave, ai tha se, “Është normale që ka ndjeshmëri të ndryshme, madje edhe brenda institucioneve të OKB-së. Por me Sisin ne kemi rënë dakord që lufta kundër terrorizmit është një prioritet”.
als_Latn als_Latn als_Latn